**З А П О В Е Д**

**№ РД-09-90/23.09.2025 г.**

На основание чл. 16, ал. 2, във връзка с чл. 19, ал. 1 от Закона за държавната собственост (ЗДС) и чл. 13, ал. 5, чл. 41, ал. 2, чл. 43, чл. 46, чл. 51, ал. 1, изр. първо от Правилника за прилагане на Закона за държавната собственост (ППЗДС), решение по т. 29. II от протокол № 18/08.06.2017 г. и решение по т. 14.1.1 от протокол № 5/03.10.2024 г. на Пленума на Висш съдебен съвет и с цел инсталиране на телекомуникационно инфраструктурно оборудване и GSM антени на УЦ „Трендафила“, Природен парк (ПП) „Витоша“ за подобряване обхвата и капацитета на телекомуникационния сигнал на учебния център, както и с оглед възможността за реализиране на приход от отдаване под наем на част от имот – публична държавна собственост

**ЗАПОВЯДВАМ:**

**І. Обявявам първи търг** с обект„Части от имот на УЦ „Трендафила“, п.п. „Витоша“, с обща площ от 40 /четиридесет/ кв.м. за инсталиране на телекомуникационно инфраструктурно оборудване и поставяне на GSM антени“ **за непроведен.**

**II. Откривам втора поредна тръжна** процедура за отдаване под наем на част от имот – публична държавна собственост чрез търг с тайно наддаване при следните условия:

**1. Обект, който ще се отдава под наем:** „Части от имот на УЦ „Трендафила“, п.п. „Витоша“, с обща площ от 40 /четиридесет/ кв.м. за инсталиране на телекомуникационно инфраструктурно оборудване и поставяне на GSM антени“.

 Площите, общо от 40 /четиридесет/ кв.м. са обособени, както следва:

 - Площ от 20 /двайсет/ кв.м. от имота за поставяне на телекомуникационно инфраструктурно оборудване;

- Площ от 20 /двайсет/ кв.м. от покривното пространство на УЦ „Трендафила“ за поставяне на GSM антени и за монтиране на мачта с антени.

 **2. Предназначение на обекта:** за инсталиране на телекомуникационно инфраструктурно оборудване и GSM антени, с цел подобряване обхвата и капацитета на телекомуникационния сигнал на учебния център.

 **3. Срок за отдаване под наем на обекта:** 5 /пет/ години, считано от 27.01.2026 г. или от датата на сключване на договора за отдаване под наем, в случай, че договора е подписан след 27.01.2026 г.

 **4. Специални изисквания към участниците:** до участие в търга се допуска всяко физическо или юридическо лице, притежаващо разрешение от Комисията за регулиране на съобщенията за ползване на индивидуално определен ограничен ресурс – радиочестотен спектър за наземна мрежа и/или позволяваща предоставяне на електронни съобщителни услуги.

 **5. Начална тръжна цена:** едномесечната наемна вноска в размер на **1 164,58 лв. /хиляда сто шестдесет и четири лева и петдесет и осем стотинки/** с включен ДДС. В наемната цена не са включени консумативни разходи за електрическа енергия.

 Електрозахранването ще се осъществява от общата електрическа инсталация на сградата чрез самостоятелно табло. Отчитането на консумираната електрическа енергия ще се осъществява чрез контролен електромер. Монтирането на контролен електромер е за сметка на наемателя и се извършва едновременно с монтирането на съоръженията и оборудването.

 Наемателят може да поиска да ползва отделно електрическо захранване, като сключи договор с доставчика за собствена сметка. Това става след писмено съгласуване с наемодателя, относно технологичния ред и начин на осъществяването без това да пречи и да уврежда електрическата мрежата и електроподаването на наемодателя.

 **6. Начин на плащане и изисквания за обезпечения по изпълнение на договора:**

 - В 14 /четиринадесет/ дневен срок след връчването на влязлата в сила заповед за избор на наемател, наемателят внася гаранционна вноска в размер на удвоена месечна наемна цена, предложена от него, по набирателната сметка на Прокуратура на Република България IBAN: BG37BNBG96613300139101, BIC: BNBGBGSF при БНБ, която обезпечава изпълнението на договора;

 - Наемната цена се заплаща за всеки месец, по банков път до 10-то число на текущия месец по сметка на Висшия съдебен съвет: IBAN: BG69BNBG96613100173801, BIC: BNBGBGSD.

 - Консумативните разходи за електрическа енергия, свързани с ползването на обекта се заплащат от наемателя, след подписване от страните на протокол за отчетените показания и издаване на фактура, по транзитната сметка на Прокуратура на Република България IBAN: BG46BNBG96613100139101, BIC: ВNBGBGSD при БНБ. Разходът за електрическа енергия се определя ежемесечно чрез контролни измервателни уреди.

 **7. Депозит за участие в търга:** Парична вноска в размер на 150 лв. /сто и петдесет лева/, която се внася по сметка на Прокуратура на Република България IBAN: BG37BNBG96613300139101, BIC: BNBGBGSF при БНБ, най-късно до изтичане на срока за подаване на заявленията.

 **8. Срок за получаване на тръжната документация:** до 10-тия ден, считано от деня следващ датата на публикуване на обявата за търга в 2 /два/ национални ежедневника. Тръжната документация се получава в сградата на Прокуратура на Република България, на адрес: гр. София, пл. „Света Неделя“ № 1, ет. 1, ст. 108, в рамките на работния ден – 8:30 ч. до 17:00 ч.

 **9. Заявления за участие в търга** се подават в Приемната, в сградата на Администрация на главния прокурор, на адрес: гр. София, пл. „Света Неделя“ № 1, Приемна – партер. Срокът за подаване на заявленията е до 17:00 часа на 15-тия ден, считано от деня следващ датата на публикуване на обявата за търг в 2 /два/ национални ежедневника.

 **10. Огледи на обекта** могат да се извършват само след получаване на тръжната документация до 15-тия ден, считано от деня, следващ датата на публикуване на обявата за търг в 2 /два/ национални ежедневника, след предварително съгласуване на времето за извършване на огледа на тел. 0889114739.

 **11. Търгът ще се проведе на** 5-тия работен ден след изтичането на срока, посочен в т. 9 в административната сграда на Прокуратура на Република България, гр. София, пл. „Света Неделя” № 1, ет. 5, стая 503, от 10:30 часа.

 **III. Утвърждавам** тръжната документация за провеждане на търг с тайно наддаване за отдаване под наем на част от недвижим имот – публична държавна собственост с обект: „Части от имот на УЦ „Трендафила“, п.п. „Витоша“, с обща площ от 40 /четиридесет/ кв.м. за инсталиране на телекомуникационно инфраструктурно оборудване и поставяне на GSM антени“.

 **IV.** Условията на търга да се публикуват в 2 /два/ национални ежедневника. Извлечение от настоящата заповед, с изключение на състава на комисията, да се обяви в 3 /три/ дневен срок от издаването й на видно място, в сградата на Прокуратура на Република България, гр. София, пл. „Света Неделя” № 1, Приемна-партер, както и на интернет страницата на Прокуратура на Република България.

Настоящата заповед да се сведе до знанието на лицата, за които се отнася за сведение и изпълнение.

**И.Ф. ГЛАВЕН ПРОКУРОР**

**БОРИСЛАВ САРАФОВ**